Okresná prokuratúra Prievidza 
M. Mišíka 22, 971 34 Prievidza 1

Sp. zn. : 1 Pv 281/14/3307	Prievidza, 25.8.2015
EEČ : 2-27-78-2015

U Z N E S E N I E

Trestná vec:	obvinený XXXXX 
Prečin:	Výtržníctvo podľa § 364 odsek 1 písmeno a Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Prievidza
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
dňa 11.2.2014 v čase okolo 15.00 hod. v XXXXX na ulici XXXXX číslo 6, na parkovisku pred firmou XXXXX obvinený XXXXX fyzicky napadol poškodeného XXXXX tak, že potom, čo mu vyčítal, aby neotravoval jeho priateľku a nevyznával jej sústavne lásku a po vzájomnom slovnom konflikte ho jedenkrát päsťou pravej ruky udrel do oblasti tváre, čím mu spôsobil poranenie - tržnú ranu spodnej pery, pričom uvedené zranenie si u poškodeného nevyžiadalo lekárske ošetrenie.

lebo trestné stíhanie je neprípustné, proti tomu, kto zomrel alebo bol vyhlásený za mŕtveho

Odôvodnenie:
Dňa 31.03.2014 bolo uznesením povereného príslušníka PZ, Obvodného oddelenia XXXXX, ČVS:ORP-416/HA-PD-2014 podľa § 199 ods. 1 Trestného poriadku začaté trestné stíhanie vo veci prečinu výtržníctva podľa § 364 ods. 1 písm. a/ Trestného zákona č. 300/2005 Z.z. a následne uznesením ČVS:ORP-416/HA-PD-2014 zo dňa 31.03.2014 podľa § 206 ods. 1 Tr. poriadku vzniesol poverený príslušník PZ obvinenie XXXXX na tom skutkovom základe, že dna 11.2.2014 v čase okolo 15.00 hod. v XXXXX na ulici XXXXX číslo 6, na parkovisku pred firmou XXXXX teda na mieste verejnosti prístupnom sa obvinený XXXXX dopustil výtržnosti tým, že fyzicky napadol poškodeného XXXXX a to tak, že potom, čo mu vyčítal, aby neotravoval jeho priateľku a nevyznával jej sústavne lásku a po vzájomnom slovnom konflikte, ho jeden krát päsťou pravej ruky udrel do oblasti tváre, čím mu spôsobil poranenie - tržnú ranu spodnej pery, pričom uvedené zranenie si u poškodeného nevyžiadalo lekárske ošetrenie.

Uznesením prokurátora okresnej prokuratúry Prievidza sp. zn. 1Pv 281/14/3307 - 6 zo dňa 9.6.2014, právoplatného dňa 29.6.2014 bolo podľa § 216 ods. 1 Tr. poriadku podmienečne zastavené trestné stíhanie voči obvinenému XXXXX.

Uznesením o podmienečnom zastavení trestného stíhania bola obvinenému určená skúšobná doba vo výmere 12 mesiacov a skúšobná doba uložená obvinenému uplynula dňa 29.6.2015.

V rámci preverovania či obvinený počas plynutia skúšobnej doby podmienečného zastavenia trestného stíhania viedol riadny život, bol z Matričného úradu XXXXX do vyšetrovacieho spisu zabezpečený úmrtný list  č. XXXXX, z ktorého vyplýva, že v knihe úmrtí matričného úradu XXXXX je zapísané, že obvinený XXXXX, nar. XXXXX  v XXXXX zomrel dňa 7.11.2014.

Podľa § 215 ods. 1 písm. d/ Tr. poriadku prokurátor zastaví trestné stíhanie, ak je trestné stíhanie neprípustné podľa § 9 Tr. poriadku.

Podľa § 9 ods. 1 písm. d/ Trestného poriadku trestné stíhanie nemožno začať, a ak už bolo začaté, nemožno v ňom pokračovať a musí byť zastavené proti tomu, kto zomrel alebo bol vyhlásený za mŕtveho.

Vzhľadom na skutočnosť, že obvinený XXXXX, voči ktorému sa viedlo trestné stíhanie, zomrel bolo nutné rozhodnúť o zastavení trestného stíhania voči jeho osobe a preto som rozhodol tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok.

JUDr. Ľuboš Beňo
prokurátor